Salta al menú principal
Salta al contingut de la pàgina

Dijous 17.02.11

Sant Andreu de Palomar

Portada
Fòrums
Enquestes
Locals

Notícies

Notícies

Dijous  26.04.2007  10:30

18 animacions solidàries ha fet en Pinxo al llarg i ample del Nepal

Ara, amb tres membres de Diables de Sant Andreu, es prepara per a fer trekking per l'Himàlaia.

Des que el 18 de febrer es va fer la festa del Forat dels Somnis fins diumenge passat, 22 d'abril, que va fer l'última animació, en Pinxo ha estat dedicat en cos i ànima al projecte 'Un Nas al Nepal'. Ha passat per diferents centres d'acollida de canalla desafavorida en vuit ciutats diferents del país del sostre del món. Ara, amb l'Ivan, en Jordi i en Paulino, que han arribat avui, miraran de fer un parell de cims de l'Everest a l'Himàlaia.

Han sigut més de dos mesos preparant-se, buscant recolzaments, viatjant, des d'avió per sobre el desert aràbic, fins a autobusos replens fins al sostre de gent, i fent animacions per a aquells nens i nenes desafortunats, que li pagaven amb un somriure.

Ens ha fet arribar cinc cròniques, el 14 de març, el 2, 7, 18 i 25 d'abril i ens ha fet saber que té un munt de fotografies i ganes d'ampliar els relats i que ho farà boi i retornat a Sant Andreu, després de mirar d'assolir el Camp Base de l'Everest i fer un parell de cims de l'Himàlaia, juntament amb els tres diables que avui han arribat a Kathmandú.

Així que tinguem noves, tant dels quatre expedicionaris de Diables, com d'imatges de les aventures i desventures d'un pallasso andreuenc solidari pel Nepal, us mantindrem informats.

ÚLTIMA HORA:
Ens ha arribat el primer correu-e dels Diables Expedicionaris des del Nepal:

"Hola poble,
Bé primer contacte des de Nepal, el nostre viatge va ser llarg però vam arribar sense cap incidència. Això és increible.
Ens va venir a buscar en Pinxo a l'aeroport i vam estar tot el dia d'ahir per Kathmandú.
Avui hem fet un vol intern i estem ja a Lukla a 2.800 mts. d'altura, després d'escriure aquest correu-e començarem la marxa, ens esperen tres hores fins a la nostra destinació, un poble anomenat Padking. Després descansarem, ja que aquesta nit no hem dormit molt a causa del 'jet lag'.
Bé de moment això és tot , seguirem informant.
Salut.

Lukla, 26 d'abril 2007"

Xarxes socials

Envia l'article

Imprimeix l'article

Converteix a PDF

Publicitat

Facebook

Portada
Fòrums
Enquestes
Locals

Publicitat
Mapa web
Contacte
Qui som
Avís legal
Privacy Policy

Partal, Maresma & Associats, S.L.

Ferlandina 4308001 Barcelona93.442.64.39
Produït per gnuine